Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo dėl Europos parlamento ir Tarybos direktyvos, iš dalies keičiančios Direktyvą 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis, Direktyvą 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje ir Reglamentą (EB) Nr. 2006/2004 dėl nacionalinių institucijų, atsakingų už vartotojų apsaugos teisės aktų vykdymą, bendradarbiavimo iš dalies keičianti(s) Komisijos Pasiūlymą pagal EB sutarties 250 straipsnio 2 dalį /* KOM/2009/0421 galutinis - COD 2007/0248 */





[pic] | EUROPOS BENDRIJŲ KOMISIJA | Briuselis, 29.7.2009 KOM(2009) 421 galutinis 2007/0248 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo dėl Europos Parlamento ir Tarybos direktyvos, iš dalies keičiančios Direktyvą 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis, Direktyvą 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje ir Reglamentą (EB) Nr. 2006/2004 dėl nacionalinių institucijų, atsakingų už vartotojų apsaugos teisės aktų vykdymą, bendradarbiavimo IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2007/0248 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo dėl Europos Parlamento ir Tarybos direktyvos, iš dalies keičiančios Direktyvą 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis, Direktyvą 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje ir Reglamentą (EB) Nr. 2006/2004 dėl nacionalinių institucijų, atsakingų už vartotojų apsaugos teisės aktų vykdymą, bendradarbiavimo 1. PAGRINDINIAI FAKTAI Procedūra 2007 m. lapkričio 13 d. Komisija priėmė direktyvos pasiūlymą COM (2007) 698 – 2007/0248 (COD) (Piliečių teisių direktyva) ir 2007 m. lapkričio 15 d. pateikė jį Europos Parlamentui ir Tarybai priimti laikantis bendro sprendimo procedūros, nustatytos EB sutarties 251 straipsnyje. 2008 m. gegužės 29 d. nuomonę pateikė Europos ekonomikos ir socialinių reikalų komitetas. 2008 m. birželio 19 d. nuomonę priėmė Regionų komitetas. 2008 m. lapkričio 6 d. pagal EB sutarties 250 straipsnį Komisija priėmė iš dalies pakeistą savo pasiūlymą[1], į kurį visiškai arba iš dalies įtraukti daugelis pakeitimų, už kuriuos per pirmąjį svarstymą 2008 m. rugsėjo 24 d. balsavo Europos Parlamentas. 2009 m. vasario 16 d. pagal EB sutarties 251 straipsnį Taryba priėmė bendrąją poziciją[2] dėl pasiūlymo. 2009 m. vasario 17 d. Komisija priėmė komunikatą[3] dėl Tarybos bendrosios pozicijos. 2009 m. gegužės 6 d. Europos Parlamentas priėmė poziciją per antrąjį svarstymą. 2. KOMISIJOS PASIūLYMO TIKSLAS Komisijos pasiūlymu siekiama suderinti e. ryšių reguliavimo sistemos dalykus, susijusius su Universaliųjų paslaugų direktyva[4] ir Direktyva dėl privatumo ir elektroninių ryšių[5], sustiprinti tam tikras vartotojų ir paslaugų gavėjų teises, užtikrinti, kad elektroniniai ryšiai būtų patikimi, saugūs ir kad jais būtų galima pasikliauti, taip pat kad teikiant tokių ryšių paslaugas būtų užtikrinamas aukštas asmenų privatumo ir asmens duomenų apsaugos lygis. 3. KOMISIJOS PASTABOS 3.1. Bendrieji teiginiai 2009 m. gegužės 6 d. plenarinėje sesijoje Europos Parlamentas priėmė su Taryba ir Tarybos bendrąja pozicija suderintų pakeitimų, siekdamas užtikrinti, kad pasiūlymas būtų priimtas per antrąjį svarstymą. Pakeitimų turinys iš esmės toks: - universaliosios paslaugos suderintos su rinkos ir technologijų pokyčiais, įskaitant leidimą valstybėms narėms į atnaujintus universaliųjų paslaugų teikimo įpareigojimus įtraukti plačiajuosčio ryšio paslaugas; - neįgaliesiems suteikta daugiau galimybių naudotis e. ryšiais, visų pirma į direktyvos taikymo sritį įtraukus galinę įrangą; lengviau prieinamos neįgaliesiems skirtos paslaugos ir didesnis tokių paslaugų pasirinkimas, taip pat daugiau teisių reikalauti skubios pagalbos Europos Sąjungoje; - geresnės sutarčių sąlygos ir geresnis vartotojų informavimas apie paslaugas, įskaitant geresnį kainų palyginimą ir didesnes nacionalinių reguliavimo tarnybų galias, susijusias su vartotojų informavimu apie tarifus; - vartotojų informavimas, kaip e. ryšių paslaugomis paprastai naudojamasi neteisėtai veiklai vykdyti arba žalingam turiniui platinti; - sugriežtintos nuostatos, susijusios su skubios pagalbos paslaugų prieiga, įskaitant, inter alia , griežtesnį įpareigojimą pranešti pagalbos tarnyboms skambinančio asmens buvimo vietos informaciją, geresnis piliečių informavimas apie numerį 112; Komisijai suteikiami komitologijos įgaliojimai, susiję su prieiga prie numeriu 112 teikiamų skubios pagalbos paslaugų; - piliečiams lengviau prieinamos numeriu 116 teikiamos paslaugos, Komisijai suteikiami komitologijos įgaliojimai, kad būtų užtikrintas veiksmingas numerių, prasidedančių skaitmenimis 116, diegimas; - lengvesnės sąlygos keisti paslaugų teikėją, įskaitant laikotarpį, per kurį perkeltas telefono numeris turi būti įjungtas; padidintos nacionalinių reguliavimo tarnybų galios stebėti ir užtikrinti telefono numerių perkėlimą; nustatyti komitologijos įgaliojimai atnaujinti telefono numerių perkėlimo įpareigojimus; - sugriežtintas valstybių narių įpareigojimas persvarstyti privalomojo programų siuntimo įpareigojimus; - atsižvelgus į technologijų ir rinkos pokyčius, atnaujinti ir pagal šių dienų poreikius pritaikyti teisės aktai, suderintos direktyvos nuostatos (pavyzdžiui, išbraukti pasenę įpareigojimai ir t. t.); - priemonės, kurių turi imtis paslaugų teikėjai, kad užtikrintų savo paslaugų saugumą; - elektroninių ryšių paslaugų teikėjų įpareigojimas valdžios institucijoms ir (kai kuriais atvejais) paslaugų abonentams arba susijusiems asmenims pranešti apie asmens duomenų saugumo pažeidimus; nustatyti Komisijai suteikiami komitologijos įgaliojimai, susiję su būdais, kuriais pranešama apie saugumo pažeidimus; - sugriežtintos nuostatos, susijusios su apsauga nuo šnipinėjimo programinės įrangos ir slapukų (angl. cookie ) įrašymu naudotojų įrenginiuose. Komisija pritaria Europos Parlamento padarytiems pakeitimams, nes jie atitinka pasiūlymo bendrąjį tikslą ir bendrąsias ypatybes. 3.2. Iš dalies pakeisti pasiūlymai Pagal EB sutarties 250 straipsnio 2 dalį Komisija iš dalies keičia savo pasiūlymą pagal pakeitimus, už kuriuos 2009 m. gegužės 6 d. plenarinėje sesijoje balsavo Europos Parlamentas. [1] COM (2008) 723 galutinis. [2] OL C 103E, 2009 5 5, p. 40. [3] COM (2009) 78 galutinis. [4] 2002 m. kovo 7 d. Europos Parlamento ir Tarybos direktyva 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis (OL L 108, 2002 4 24, p. 51). [5] 2002 m. liepos 12 d. Europos Parlamento ir Tarybos direktyva 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje (OL L 201, 2002 7 31, p. 37).